Príloha č. 2
Prehľad úsekov preneseného výkonu štátnej správy na samosprávne kraje usporiadaných podľa príslušných ministerstiev

Ministerstvo dopravy, pôšt a telekomunikácií SR
•	štátna správa na úseku cestnej dopravy a pozemných komunikácií, ktorú podľa § 2 zákona č. 534 /2003 Z. z. o organizácii štátnej správy na úseku cestnej dopravy a pozemných komunikácií a o zmene niektorých zákonov vykonávajú obce a samosprávne kraje v rozsahu ustanovenom osobitnými predpismi.
•	štátna správa na úseku cestnej dopravy, ktorú  podľa § 27 ods. 2 zákona č. 168/1996 Z. z. o cestnej doprave v znení neskorších predpisov vykonávajú obce a samosprávne kraje.
 Samosprávny kraj (§ 29b) 
a)	udeľuje a odníma dopravnú licenciu na vnútroštátnu pravidelnú  autobusovú dopravu,
b)	schvaľuje cestovné poriadky vnútroštátnej autobusovej dopravy, 
c)	uzaviera s dopravcom zmluvu o výkone vo verejnom záujme a poskytuje dopravcovi náhradu preukázanej straty
d)	vykonáva odborný dozor nad cestnou dopravou v kraji, ak ide o pravidelnú autobusovú dopravu,
e)	ukladá dopravcom pokuty za porušenie povinností (§ 35 ods. 1 a 2), ak nejde o medzinárodnú pravidelnú autobusovú dopravu,
f)	prejednáva priestupky podľa § 36 a podľa osobitného predpisu, ak boli spáchané na úseku štátnej správy v pôsobnosti samosprávneho kraja
g)	vedie evidenciu dopravcov, ktorým udelil dopravnú licenciu,
h)	je zberným miestom údajov pre jednotný informačný systém v cestnej doprave vo vnútroštátnej pravidelnej autobusovej doprave.
•	štátna správa vo veciach dráh, ktorú podľa § 63 zákona č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov vykonávajú dráhové správne úrady, ktorými sú ministerstvo, štátny dráhový úrad a samosprávne kraje. Podľa § 66 citovaného zákona samosprávne kraje vykonávajú pôsobnosť vo veciach električkových a trolejbusových dráh (ods. 1), príslušný na rozhodovanie je samosprávny kraj, na ktorého území sa nachádza električková alebo trolejbusová dráha (ods.2). Pôsobnosť samosprávneho kraja ako dráhového správneho úradu zahŕňa činnosti:  
•	prerokúvanie cestovných poriadkov (podľa §§ 22 - 24) 
•	špeciálneho stavebného úradu (podľa §§ 8, 9, 12 a 13) 
1. | Vydanie súhlasu na činnosť v ochrannom pásme dráhy | § 8 ods. 1

2.

Vydanie súhlasu na umiestnenie sveteľných zdrojov, farebných plôch
 a nebezpečných látok v ochrannom pásme dráhy

§ 8 ods. 2

3.

Vydanie  nariadenia o opatrení na odstránenie závad narušujúcich bezpečnosť
dráhy alebo dopravy na dráhe alebo obmedzujúcich dopravu na dráhe

§ 8 ods. 4

4. | Vydanie rozhodnutia o odstránení zdroja ohrozenia dráhy | § 9
5. | Vydanie stavebného povolenia na stavbu dráhy alebo stavbu na dráhe | § 12 ods. 1

6.

Vydanie súhlasu na vydanie stavebného povolenia na stavbu nachádzajúcej sa
z časti v obvodu dráhy

§ 12 ods. 2

7. | Vykonanie technicko-bezpečnostnej skúšky stavby dráhy | § 12 ods. 3
8. | Vydanie kolaudačného rozhodnutia na stavbu dráhy alebo stavbu na dráhe | § 12 ods.3
9. | Vydanie rozhodnutia o zrušení dopravnej cesty na dráhe | § 13
•	dráhového správneho úradu pri prevádzkovaní dráh (podľa §§ 19, 36, 37, 59, 61)
1. | Vydanie rozhodnutia o názve zastávky na električkovej alebo trolejbusovej dráhe | § 19 ods. 2
2. | Vydanie výzvy na preukázanie finančnej spôsobilosti na prevádzku dráhy | § 19 ods. 3

3.

Vydanie povolenia na prevádzkovanie dráhy
Pozn. Vydanie rozhodnutia o zabezpečení prevádzkovania električkovej, trolejbusovej, špeciálnej a lanovej dráhy prísluší podľa §17 ods. 2 písm. b) zákona o dráhach obci.

§ 36

4. | Vydanie rozhodnutia o zmene alebo zrušení povolenia na prevádzkovanie dráhy | § 37 ods. 4

5.

Vydanie rozhodnutia o uložení pokuty prevádzkovateľovi dráhy, ktorý
neplní povinnosti uložené zákonom o dráhach

§ 59

6.

Vydanie rozhodnutia o uložení pokuty podnikateľovi, ktorý neodstránil zdroj
ohrozenia alebo rušenia prevádzkovania dráhy

§ 61 ods. 2, písm. a)

7.

Vydanie rozhodnutia o uložení pokuty podnikateľovi, ktorý svojou činnosťou
poškodil dráhové zariadenie alebo vedenie

§ 61 ods. 2, písm. b)

•	dráhového správneho úradu pri prevádzkovaní dopravy na dráhach (podľa §§ 23, 41, 43, 44, 50, 51, 52, 60, 61)
1. | Schválenie cestovného poriadku na električkovej a trolejbusovej dráhe | § 23
2. | Udelenie licencie na prevádzkovanie dopravy na dráhe | § 41
3. | Vydanie rozhodnutia o zmene alebo zrušení licencie na prevádzkovanie dopravy | § 43
4. | Vydanie rozhodnutia o odňatí licencie na prevádzkovanie dopravy | § 44

5.

Schválenie technickej spôsobilosti dráhového vozidla na prevádzku na dráhe 
a vydanie preukazu dráhového vozidla

§ 50 ods. 2

6.

Vydanie rozhodnutia o nespôsobilosti dráhového vozidla v prevádzke na dráhe 
a odobratie preukazu dráhového vozidla

§ 51 ods. 2

7. | Vydanie preukazu na vedenie dráhového vozidla | § 52 ods. 2
8. | Nariadenie preskúšania odbornej, zdravotnej, zmyslovej a psychologickej spôsobilosti osôb na vedenie dráhového vozidla | §52 ods. 3
9. | Vydanie rozhodnutia o zákaze alebo obmedzení vedenia dráhového vozidla | §52 ods. 3
10. | Vydanie rozhodnutia o uložení pokuty dopravcovi za nesplnenie povinností uložených zákonom o dráhach | § 60

11.

Vydanie rozhodnutia o uložení pokuty podnikateľovi, ktorý neodstránil zdroj
ohrozenia alebo rušenia prevádzkovania dopravy na dráhe

§61 ods. 2, písm. a)

Ministerstvo školstva SR
•	štátna správa v školstve na úseku škôl a školských zariadení, ktorú podľa § 2 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov vykonávajú  aj  obec (písm. b) a samosprávny kraj (písm. c). Samosprávny kraj  pri prenesenom výkone štátnej správy (podľa § 9)
•	zriaďuje a zrušuje podľa siete stredné školy, učilištia a strediská praktického vyučovania.  (ods. 1).  Zriaďovateľskou pôsobnosťou  (ods. 14) vo vzťahu ku školám podľa odseku  1sa rozumie finančné, personálne,  materiálno-technické a priestorové zabezpečenie výchovno-vzdelávacieho procesu, prevádzky a riešenia havarijných situácií  týchto škôl;  
•	vykonáva štátnu správu v druhom stupni vo veciach, v ktorých v prvom stupni rozhodol riaditeľ školy. Podľa § 9 ods. 7 tieto činnosti zabezpečuje samosprávnemu kraju zamestnanec, ktorý spĺňa kvalifikačné predpoklady, a to: 
a)	požiadavku odbornej a pedagogickej spôsobilosti pre niektorý druh a typ školy,
b)	požiadavku minimálne piatich rokov pedagogickej praxe.
Ministerstvo zdravotníctva SR
•	štátna správa na úseku zdravotníctva, ktorú podľa § 46 ods. 1 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov ako prenesený výkon štátnej správy vykonáva samosprávny kraj, ktorý
a)	zriaďuje etické komisie na posudzovanie etickej prijateľnosti projektov biomedicínskeho výskumu a etických otázok vznikajúcich pri poskytovaní ambulantnej starostlivosti [§ 5 ods. 2 písm. b)],
b)	určuje poskytovateľa  osobe pri odmietnutí jej návrhu na uzatvorenie dohody o poskytovaní zdravotnej starostlivosti (§ 12 ods. 4),
c)	preberá do úschovy a zabezpečuje odovzdanie zdravotnej dokumentácie inému poskytovateľovi (§ 23 ods. 2 až 4),
d)	schvaľuje biomedicínsky výskum v zdravotníckom zariadení ambulantnej starostlivosti [§ 26 ods. 5 písm. b) a ods. 7],
e)	zabezpečuje zastupovanie 53/ v prípade potreby poskytovania zdravotnej starostlivosti iným poskytovateľom a pri dočasnom pozastavení povolenia,
f)	vydáva povolenia a iné rozhodnutia vo veciach ustanovených osobitným predpisom 4/,
g)	vykonáva dozor nad poskytovaním zdravotnej starostlivosti v rozsahu ustanovenom osobitným predpisom 4/,
h)	určuje lekára na vykonanie odvodu 26/,
i)	zabezpečuje plnenie úloh uložených ministerstvom zdravotníctva týkajúcich sa zdravotníctva,
j)	spolupracuje s ministerstvom zdravotníctva pri zabezpečovaní jednotnej prípravy zdravotníctva na obranu štátu.
Samosprávny kraj na plnenie úloh na úseku zdravotníctva ustanovuje lekára samosprávneho kraja a sestru samosprávneho kraja, ktorých vymenúva a odvoláva predseda samosprávneho kraja so súhlasom ministerstva zdravotníctva (§ 46 ods. 2). 
_______________________________________________________________________________________
4/   zákon č. 578/2004 Z. z.
26/ § 8 zákona č. 320/2002 Z. z. o brannej povinnosti v znení neskorších predpisov
53/ § 18 ods. 5 zákona č. 578/2004 Z. z. 
•	štátna správa na úseku omamných a psychotropných látok, ktorú podľa § 34 písm. c) zákona č. 139/1998  Z. z. o omamných látkach, psychotropných látkach a prípravkoch  v znení neskorších predpisov vykonáva samosprávny kraj. Samosprávny kraj v oblasti zaobchádzania s omamnými  a psychotropnými látkami (§ 36 a)
a)	kontroluje zaobchádzanie s omamnými a psychotropnými látkami na svojom území,
b)	navrhuje uloženie pokuty za porušenie povinností ustanovených týmto zákonom,
c)	posudzuje výsledky inventarizácie omamných a psychotropných látok; v prípade zistenia strát omemných a psychotropných látok oznamuje túto skutočnosť orgánom činným v trestnom konaní,
d)	oznamuje orgánom činným v trestnom konaní stratu,, zničenie alebo odcudzenie záznamov o omamných a psychotropných látkach.